જૂન ૩૦

૩૦ જૂનનો દિવસ ગ્રેગોરીયન પંચાંગ મુજબ વર્ષનો ૧૮૧મો (લિપ વર્ષ દરમ્યાન ૧૮૨મો) દિવસ છે. આ દિવસ પછી વર્ષ પુરું થવામાં ૧૮૪ દિવસ બાકી રહે છે.

મહત્વની ઘટનાઓ
 ૧૯૦૫ – આલ્બર્ટ આઇન્સ્ટાઇને ‘ઓન ધ ઇલેક્ટ્રોડયનેમિક્સ ઓફ મુવિંગ બોડીઝ’ નામક લેખ પ્રકાશિત કર્યો, જેમાં તેમણે ‘વિશેષ સાપેક્ષતા’ (Special relativity)ની રજુઆત કરી. 
 ૧૯૦૮ – સોવિયેત યુનિયનનાં સાઇબેરિયા (Siberia)માં તુંગસ્કા દુર્ઘટના (Tunguska event) ઘટી.
 ૧૯૩૭ – વિશ્વનો પ્રથમ ઇમરજન્સી ટેલિફોન નંબર ૯૯૯ લંડનમાં રજૂ કરવામાં આવ્યો.
 ૧૯૬૦ – બેલ્જિયમ કોંગો (મધ્ય આફ્રિકામાં આવેલી બેલ્જિયમ વસાહત)ને ‘રિપબ્લિક ઓફ કોંગો’ તરીકે સ્વતંત્રતા મળી.
 ૧૯૭૧ – સોવિયેત અવકાશયાન, 'સોયુઝ ૧૧' (Soyuz 11)ના કાફલાનાં તમામ લોકો, તેમનો વાયુ પુરવઠો ખરાબ વાલ્વને કારણે વહી જતા મૃત્યુ પામ્યા.
 ૧૯૭૨ – યુટીસી ટાઇમ સિસ્ટમ (UTC) (સંકલિત સાર્વત્રિક સમય)માં પ્રથમ લીપ સેકન્ડ (Leap second) ઉમેરવામાં આવી.
 ૧૯૭૭ – એમ.જી.રામચંદ્રન પ્રથમ એવા અભિનેતા હતા જે ભારતનાં તમિલ નાડુ રાજ્યનાં મુખ્યમંત્રી બન્યા.
 ૧૯૯૦ – પૂર્વ જર્મની અને પશ્ચિમ જર્મનીએ તેમની અર્થવ્યવસ્થાનો વિલય કર્યો.
 ૧૯૯૭ – યુનાઇટેડ કિંગડમે, હોંગકોંગ પરથી પોતાનું પ્રભુત્વ ઉઠાવી અને તે ચીનને સોંપ્યું. 
 ૨૦૧૯ – ડોનાલ્ડ ટ્રમ્પ ડેમોક્રેટિક પીપલ્સ રિપબ્લિક ઓફ કોરિયા (ઉત્તર કોરિયા)ની મુલાકાત લેનારા અમેરિકાના પ્રથમ રાષ્ટ્રપતિ બન્યા.

જન્મ
 ૧૮૨૩ – દિનશા માણેકજી પેટિટ (Dinshaw Maneckji Petit), ભારતીય ઉદ્યોગપતિ (અ. ૧૯૦૧)
 ૧૮૭૭ – જન્મશંકર મહાશંકર બૂચ, ગુજરાતી કવિ (અ. ૧૯૪૭)
 ૧૯૧૧ – નાગાર્જુન (વૈદ્યનાથ મિશ્ર), હિન્દી અને મૈથિલી ભાષાના કવિ (અ. ૧૯૯૮)
 ૧૯૧૯ – એડ યોસ્ટ, આધુનિક હોટ એર બલૂનના અમેરિકન શોધક (અ. ૨૦૦૭)
 ૧૯૩૪ – સી.એન.આર.રાવ, ભારતીય રસાયણશાસ્ત્રી
 ૧૯૩૭ – દિનકર જોષી, ગુજરાતી સાહિત્યકાર
 ૧૯૪૩ – સઈદ અખ્તર મિર્ઝા, ભારતીય દિગ્દર્શક અને પટકથા લેખક
 ૧૯૬૯ – સનથ જયસૂર્યા, શ્રીલંકન ક્રિકેટર
 ૧૯૯૭ – અવિકા ગોર, ભારતીય ટેલિવિઝન અભિનેત્રી

અવસાન
 ૧૯૧૭ – દાદાભાઈ નવરોજી, ગ્રાન્ડ ઓલ્ડ મેન ઓફ ઇન્ડિયા અને ભારતના બિનસત્તાવાર રાજદૂત  તરીકે જાણીતા ભારતીય રાજકીય નેતા, વેપારી, વિદ્વાન, લેખક અને બ્રિટિશ સાંસદ બનેલા પ્રથમ એશિયન (જ. ૧૮૨૫)
 ૨૦૦૭ – સાહેબસિંહ વર્મા (Sahib Singh Verma), ભારતીય રાજકારણી અને દિલ્હીના ભુતપૂર્વ મુખ્યમંત્રી (જ. ૧૯૪૩)

તહેવારો અને ઉજવણીઓ

બાહ્ય કડીઓ
 બી.બી.સી.(BBC): આજનો દિવસ

શ્રેણી:જૂન